Κανονισμός (ΕΚ) αριθ. 1143/2003 της Επιτροπής

της 27ης Ιουνίου 2003

για καθορισμό του ποσύ της ενίσχυσης για το μη εκκοκκισμένο βαμβάκι, από την 1η Ιουλίου 2002 έως τις 31 Μαρτίου 2003, για την περίοδο εμπορίας 2002/2003

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ελλάδας, και κυρίως το πρωτόκολλο αριθ. 4 όσον αφορά το βαμβάκι, όπως τροποποιήθηκε τελευταία από τον κανονισμό (ΕΚ) αριθ. 1050/2001 του Συμβουλίου(1),

τον κανονισμό (ΕΚ) αριθ. 1051/2001 του Συμβουλίου, της 22ας Μαΐου 2001, σχετικά με την ενίσχυση στην παραγωγή βαμβακιού(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Το άρθρο 2 παράγραφος 1 του κανονισμού (ΕΚ) αριθ. 1051/2001 προβλέπει τον καθορισμό του ποσού της ενίσχυσης στην παραγωγή του μη εκκοκκισμένου βαμβακιού με βάση την υφιστάμενη διαφορά μεταξύ της τιμής στόχου, που καθορίζεται σύμφωνα με το άρθρο 3 παράγραφος 1 καθώς και με το άρθρο 7 του εν λόγω κανονισμού, και της τιμής της διεθνούς αγοράς που καθορίζεται σύμφωνα με το άρθρο 4 του εν λόγω κανονισμού.

(2) Το άρθρο 4 παράγραφος 1 του κανονισμού (ΕΚ) αριθ. 1591/2001 της Επιτροπής, της 2ας Αυγούστου 2001, για τις λεπτομέρειες εφαρμογής του καθεστώτος ενίσχυσης για το βαμβάκι(3), όπως τροποποιήθηκε από τον κανονισμό (ΕΚ) αριθ. 1486/2002(4), προβλέπει τον καθορισμό το αργότερο στις 30 Ιουνίου του ποσού της ενίσχυσης για το μη εκκοκκισμένο βαμβάκι που εφαρμόζεται για κάθε περίοδο εμπορίας για την οποία καθορίστηκε για το εν λόγω προϊόν μια τιμή της διεθνούς αγοράς.

(3) Σύμφωνα με το άρθρο 7 του κανονισμού (ΕΚ) αριθ. 1051/2001, ο κανονισμός (ΕΚ) αριθ. 1141/2003 της Επιτροπής(5) έχει καθορίσει, για την περίοδο εμπορίας 2002/2003, την πραγματική παραγωγή του μη εκκοκκισμένου βαμβακιού καθώς και την προκύπτουσα μείωση της τιμής στόχου.

(4) Σύμφωνα με το άρθρο 4, παράγραφος 1, του κανονισμού (ΕΚ) αριθ. 1051/2001, η τιμή της διεθνούς αγοράς του μη εκκοκκισμένου βαμβακιού καθορίστηκε περιοδικά κατά τη διάρκεια της περιόδου εμπορίας 2002/2003.

(5) Συνεπώς, πρέπει να καθοριστούν για την περίοδο εμπορίας 2002/2003, τα ποσά των ενισχύσεων που ισχύουν για κάθε περίοδο εμπορίας για την οποία καθορίστηκε μια τιμή της διεθνούς αγοράς για το μη εκκοκκισμένο βαμβάκι,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από την 1η Ιουλίου 2002 έως τις 31 Μαρτίου 2003, τα ποσά της ενίσχυσης για το μη εκκοκκισμένο βαμβάκι που αντιστοιχούν στις τιμές της διεθνούς αγοράς που καθορίστηκαν στους κανονισμούς που εμφαίνονται στο παράρτημα, καθορίζονται στο εν λόγω παράρτημα από την ημερομηνία ενάρξεως ισχύος των σχετικών κανονισμών.

Άρθρο 2

Ο παρών κανονισμός αρχίζει να ισχύει από την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουνίου 2003.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 148 της 1.6.2001, σ. 1.

(2) ΕΕ L 148 της 1.6.2001, σ. 3.

(3) ΕΕ L 210 της 3.8.2001, σ. 12.

(4) ΕΕ L 223 της 20.8.2002, σ. 3.

(5) Βλέπε σελίδα 37 της παρούσας Επίσημης Εφημερίδας.

ΠΑΡΑΡΤΗΜΑ

ΕΝΙΣΧΥΣΗ ΓΙΑ ΤΟ ΜΗ ΕΚΚΟΚΚΙΣΜΕΝΟ ΒΑΜΒΑΚΙ

>ΘΕΣΗ ΠΙΝΑΚΑ>